ตาวัย 78 ปี โชคร้ายโดนรถอีแต๊กทับร่างดับคานา คาดหัวรถไถไหลแล้วต้านไม่ไหว
ตาวัย 78 ปี ขับรถอีแต๊กไปนา จะกลับรถเจอรถไหลพยายามดันแต่สู้แรงไม่ไหว ถูกรถไหลทับดับที่ อ.ไทรงาม จ.กำแพงเพชร ก่อนชาวบ้านเจอ ส่วน เจ้าบิ๊ก สุนัขคู่ใจนั่งเฝ้าศพและส่งเสียงเห่าขอความช่วยเหลือเมื่อวันที่ 18 ก.ค.63 ร.ต.อ.นพเก้า ดวงคำ สารวัตรสืบสวนสอบสวน สภ.ไทรงาม จ.กำแพงเพชร ได้รับแจ้งมีผู้เสียชีวิตในทุ่งนาพื้นที่ ม.4 บ้านโคกเจริญ ต.หนองทอง อ.ไทรงาม จ.กำแพงเพชร จึงได้ออกตรวจสอบพร้อมอาสากู้ภัยสว่างกำแพงเพชรจุดไทรงามและจุดนิคมทุ่งโพธิ์ทะเล เมื่อถึงที่เกิดเหตุ พบศพนายชิด ส.สุวรรณ อายุ 78 ปี อยู่บ้านเลขที่ 77 ม.4 ต.หนองทอง อ.ไทรงาม จ.กำแพงเพชร สภาพศพนอนหงายถูกท้ายหางรถอีแต๊ก หรือ รถไถนาแบบเดินตาม ทับร่างนอนเสียชีวิตอยู่ใต้หางรถอีแต๊กบริเวณเเอ่งน้ำข้างทุ่งนาของตนเองจากการสอบถาม นายวิชัย สุขเกษม อายุ 56 ปี ชาวบ้าน ต.หนองทอง อ.ไทรงาม จ.กำแพงเพขร ผู้เห็นเหตุการณ์ กล่าวว่า ตนเองขี่รถจักรยานยนต์เพื่อจะมาดูข้าว ดูระดับน้ำในทุ่งนาตนเองที่อยู่ใกล้เคียง เมื่อมาถึงที่เกิดเหตุเห็นรถอีแต๊กของนายชิด ติดเครื่องอยู่แต่ไม่เห็นเจ้าของรถ จึงเดินมาดูรอบๆ ที่เกิดเหตุ เห็นร่างของนายชิด ถูกรถไถนาทับอยู่ และมีสุนัขที่ชื่อ บิ๊ก เดินวนเวียนและส่งเสียงเห่าอยู่ที่เกิดเหตุ จึงรีบแจ้งครอบครัวนายชิด พร้อมเจ้าหน้าที่กู้ภัยฯในพื้นที่และเจ้าหน้าที่ตำรวจให้เข้าตรวจสอบสาเหตุดังกล่าวหลังเจ้าหน้าที่ตำรวจได้เข้าตรวจสอบเบื้องต้นพบว่า สภาพรถอีแต๊กอยู่ในลักษณะการเข้าเกียร์ว่าง ชาวบ้านที่อยู่ในเหตุการณ์บอกว่าคงจะกำลังเข้าเกียร์รถเพื่อกลับรถ แต่ดันไม่สามารถเข้าเกียร์ได้ ประกอบกับพื้นที่จุดดังกล่าวเป็นร่องน้ำลาดชันทำให้นายชิต สู้เเรงรถไถไม่ไหวจนถูกรถอีแต๊ก ถอยทับจนเสียชีวิต โดยปกตินายชิด จะเดินทางมาสูบน้ำในนาเพียงคนเดียวเป็นปกติทุกวันอยู่แล้ว ตั้งแต่ช่วง เวลา 08.00 น.โดยประมาณ ไม่คิดว่าจะมาจบชีวิตแบบนี้นอกจากนี้ ในที่เกิดเหตุได้พบสุนัขเพศผู้ สีขาวน้ำตาล พันธุ์ไทยบางแก้วผสม ซื่อว่าเจ้า บิ๊ก นั่งเฝ้าศพผู้เสียชีวิตอยู่ ด้วยอาการโศกเศร้าเสียใจ และส่งเสียงเห่าเพื่อขอความช่วยเหลือเจ้านายของมัน ซึ่งก็เป็นภาพที่หน้าสงสารต่อผู้พบเห็นเป็นอย่างยิ่ง เพราะเจ้าบิ๊กสุนัขตัวนี้ได้ตามนายชิด มาทุ่งนาทุกครั้งไม่เคยห่างต่อมาเจ้าหน้าที่ตำรวจได้ให้อาสาสมัครกู้ภัยฯ และชาวบ้านช่วยกันดึงลากรถอีแต๊กที่ทับร่างของนายชิด ขึ้นมาให้แพทย์เวรโรงพยาบาลไทรงาม เข้าตรวจสอบสภาพศพพบว่าบริเวณหน้าอกของผู้เสียชีวิตมีรอยยุบกว้าง อาจจะเกิดจากแร่งกระแทก และการกดทับอย่างหนักทำให้เสียชีวิต เบื้องต้นสันนิฐานว่านายชิด หน้าจะกำลังถอยกลับรถอีแต๊ก เพื่อนำรถไถจอดสูบน้ำใส่พื้นที่นาตนเอง แต่รถอีแต๊กเกิดเสียหลักถอยทับร่างของนายชิด จนเสียชีวิตดังกล่าว จากนั้นได้ให้อาสากู้ภัยฯนำศพส่งไปชันสูตรเพื่อหาสาเหตุการเสียชีวิตโดยละเอียดอีกครั้งที่โรงพยาบาลไทรงามก่อนนำศพส่งญาติเพื่อบำเพ็ญกุศลต่อไป ส่วนญาติไม่ติดใจสาเหตุการเสียชีวิตในครั้งนี้.
ตาวัย 78 ปี ขับรถอีแต๊กไปนา จะกลับรถเจอรถไหลพยายามดันแต่สู้แรงไม่ไหว ถูกรถไหลทับดับที่ อ.ไทรงาม จ.กำแพงเพชร ก่อนชาวบ้านเจอ ส่วนเจ้าบิ๊ก สุนัขคู่ใจนั่งเฝ้าศพและส่งเสียงเห่าขอความช่วยเหลือ
รถอีแต๊ก,รถอีแต๊กทับตาย,รถไถไหลทับร่าง,ตาวัย 78 ปี,อ.ไทรงาม,สภ.ไทรงาม,กำแพงเพชร,ข่าวทั่วไป